Povestea tinerei care s-a mutat la Londra pentru a-și urma visul: "Ai oportunități peste tot!".
Aguska Mnich a fost campionă mondială la freestyle în 2018 și 2019. Aguska s-a mutat la Londra în urmă cu 4 ani, pentru a-și urma visul. Poloneza își dorește ca, într-o zi, freestyle-ul să devină sport olimpic.
Când poți face aproape orice șmecherie cu mingea de fotbal, trebuie să le arăți tuturor talentul tău pe cele mai mari scene ale lumii. Asta face Agnieszka Mnich, campioana europeană la freestyle, care și-a luat inima în dinți și a părăsit Polonia pentru Anglia, țara în care s-a născut sportul rege.De când s-a mutat la Londra, Aguska, cum îi spun cei apropiați, a trecut la un alt nivel. Totul stă în oportunitățile pe care ți le oferă orașul de pe Tamisa.Freestyle-ul nu înseamnă doar show-uri pe stadioanele lui Arsenal și Chelsea, ci te îndeamnă să transformi într-o provocare orice îți scoate Londra în cale. "I-aș recomanda oricui care vrea să realizeze ceva. Londra este incredibilă! Ai oportunități peste tot! Ușile sunt deschise tuturor care vor să facă ceva în viață. Cred că asta este cea mai bună oportunitate pentru toți. Să meargă să vadă viața din Londra și să o încerce.".